ผมมีอะไรกับแฟนล่าสุดเดือนธันวาคมครับ ตอนนั้นใส่ถุงยางแล้วแต่ไม่แน่ใจเลยให้ลองกินยาคลุมฉุกเฉินครับ ปรากฏว่าประจำเดือนมาเร็วในเดือนนั้นเลย แต่มกราเมนขาดครับ มาอีกทีกลางเดือนกุมภาพันธ์ แต่เลือดมาเป็นกระปริบกระปอย4วันครับ ตอนนี้เดือนมีนาคมวันที่5และมากระปริบกระปอยแค่วันเดียวครับ อยากทราบว่ามีโอกาศเสี่ยงท้องไหมครับ
สวัสดีค่ะ ผลของการทานยาคุมฉุกเฉิน อาจทำให้เกิดเลือดออกหลังจากทานยาไปประมาณ 1 สัปดาห์ และอาจทำให้ประจำเดือนมาช้ากว่าปกติได้ดังนั้น การที่ประจำเดือนในเดือน ม.ค.ไม่มา แล้วมาในเดือน ก.พ. ก็อาจเกิดจากผลของยาได้ หรืออาจเกิดจากสาเหตุอื่น คือมีการตั้งครรภ์เกิดขึ้น แล้วเลือดที่ออกเกิดจากภาวะแทรกซ้อนจากการตั้งครรภ์ เช่น แท้งคุกคาม เป็นต้นดังนั้น แนะนำควรลองตรวจหาการตั้งครรภ์ดูก่อน หากตรวจไม่พบ ก็แสดงว่าเลือดที่ออกคือประจำเดือนจริงๆ ส่วนการที่มีปริมาณน้อยและมาเพียง 1 วันนั้น ก็อาจเกิดจากสาเหตุต่างๆ เช่น มีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง มีพังผืดเกิดขึ้นมในมดลูก เป็นต้น แนะนำควรสังเกตประจำเดือนในรอบต่อๆ ไปก่อน หากยังคงมาน้อย คือมาเพียง 1-2 วัน ก็ควรไปพบแพทย์เพื่อตรวจหาสาเหตุค่ะ